

**ΔΗΜΟΣ ΣΗΤΕΙΑΣ: Διαχείριση και Συντονισμός Έργου (Παραδοτέο 1.4.2) «Αστροπαρατήρηση και φυσικό περιβάλλον – εναλλακτικό προϊόν ανάπτυξης και προβολής των γεωπάρκων της Ανατολικής Μεσογείου» με ακρωνύμιο : GEOSTARS**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΑΝΑΘΕΣΗ ΥΠΟΣΤΗΡΙΚΤΙΚΩΝ ΥΠΗΡΕΣΙΩΝ ΓΙΑ ΤH ΔΙΑΧΕΙΡΙΣΗ & TO ΣΥΝΤΟΝΙΣΜΟ ΤΟΥ ΕΡΓΟΥ «GEOSTARS»**

**ΜΕΛΕΤΗ 57 21/09/2018**

****

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕ ΛΑΣΙΘΙΟΥ**

**ΔΗΜΟΣ ΣΗΤΕΙΑΣ**

**ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**

Σητεία, 21/09/2018

**Αριθμός Μελέτης 57/2018**

**Κ.Α. : 69-6117.001**

**ΜΕΛΕΤΗ**

**Ανάθεση υποστηρικτικών υπηρεσιών για τη διαχείριση και συντονισμό του έργου (παραδοτέο 1.4.2) με τίτλο «Αστροπαρατήρηση και φυσικό περιβάλλον – εναλλακτικό προϊόν ανάπτυξης και προβολής των γεωπάρκων της Ανατολικής Μεσογείου και ακρωνύμιο, GEOSTARS, του Προγράμματος Συνεργασίας**

**INTERREGV-AEλλάδα – Κύπρος 2014-2020»**

Ενδεικτικός προϋπολογισμός : 12.000,00€ (με ΦΠΑ 24%)

Ενδεικτικός προϋπολογισμός : 9.677,42€ (χωρίς ΦΠΑ)

CPV: 79411000-8 Υπηρεσίες παροχής συμβουλών σε θέματα γενικής διαχείρισης

Κ.Α. 69-6117.001

**ΠΕΡΙΕΧΟΜΕΝΑ :**

Α. Τεχνική Περιγραφή

Β. Ενδεικτικός Προϋπολογισμός

Γ. Συγγραφή Υποχρεώσεων

****

**ΔΗΜΟΣ ΣΗΤΕΙΑΣ: ΔΙΑΧΕΙΡΙΣΗ ΚΑΙ ΣΥΝΤΟΝΙΣΜΟΣ ΈΡΓΟΥ (1.4.2) «ΑΣΤΡΟΠΑΡΑΤΗΡΗΣΗ ΚΑΙ ΦΥΣΙΚΟ ΠΕΡΙΒΑΛΛΟΝ – ΕΝΑΛΛΑΚΤΙΚΟ ΠΡΟΪΟΝ ΑΝΑΠΤΥΞΗΣ ΚΑΙ ΠΡΟΒΟΛΗΣ ΤΩΝ ΓΕΩΠΑΡΚΩΝ ΤΗΣ ΑΝΑΤΟΛΙΚΗΣ ΜΕΣΟΓΕΙΟΥ» ΜΕ ΑΚΡΩΝΥΜΙΟ : GEOSTARS**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΑΝΑΘΕΣΗ ΥΠΟΣΤΗΡΙΚΤΙΚΩΝ ΥΠΗΡΕΣΙΩΝ ΓΙΑ ΤΗ ΔΙΑΧΕΙΡΙΣΗ & ΤΟ ΣΥΝΤΟΝΙΣΜΟ ΤΟΥ ΕΡΓΟΥ «GEOSTARS».**

**ΤΕΧΝΙΚΗ ΠΕΡΙΓΡΑΦΗ**

 **ΜΕΛΕΤΗ 57 21 /09/2018**

****

**Α. ΤΕΧΝΙΚΗ ΠΕΡΙΓΡΑΦΗ**

1. **Eισαγωγικό Πλαίσιο**

Στην παρούσα μελέτη αναλύεται η υπηρεσία με τίτλο : Παροχή υποστηρικτικών υπηρεσιών για την παρακολούθηση, διαχείριση και το συντονισμό του έργου με τίτλο «Αστροπαρατήρηση και φυσικό περιβάλλον – εναλλακτικό προϊόν ανάπτυξης και προβολής των γεωπάρκων της Ανατολικής Μεσογείου» και ακρωνύμιο, GEOSTARS, του Προγράμματος Συνεργασίας INTERREGV-A Eλλάδα – Κύπρος 2014-2020».

Για τη συγκεκριμένη υπηρεσία που αποτελεί το παραδοτέο 1.4.2 του έργου GEOSTARS έχει προβλεφθεί στο Τεχνικό Δελτίο Πράξης προϋπολογισμός ύψους 12.000€ συμπεριλαμβανομένου ΦΠΑ, στην κατηγορία δαπάνης «Εξωτερική Εμπειρογνωμοσύνη και Υπηρεσίες» που συνεπάγεται ότι η εν λόγω υπηρεσία δεν υλοποιείται με ίδια μέσα, αλλά ανατίθεται σε εξωτερικό συνεργάτη, όπως εγκρίθηκε σύμφωνα με τη σχετική πρόβλεψη κατά το στάδιο του σχεδιασμού του έργου.

Το έργο αναφέρεται σε εξειδικευμένο αντικείμενο, την «αστροπαρατήρηση», για το οποίο τα στελέχη του Δήμου Σητείας πέραν του περιορισμένου αριθμού και του ιδιαίτερου φόρτου εργασίας δε διαθέτουν σχετικές επιστημονικές γνώσεις και εξειδίκευση. Παράλληλα, εντάσσεται στο πλαίσιο του εμπλουτισμού του τουριστικού προϊόντος και προς την κατεύθυνση αυτή απαιτούνται για την υλοποίησή του στελέχη με πολύχρονη εμπειρία και εξειδίκευση στον τομέα του τουρισμού, στο σχεδιασμό, διαχείριση και παρακολούθηση έργων τουριστικής ανάπτυξης, στο σχεδιασμό ειδικών τουριστικών προϊόντων (π.χ. τουριστικές διαδρομές, οικοδιαδρομές), καθώς και στο τουριστικό branding.

Λαμβάνοντας επίσης υπόψη ότι το έργο έχει ήδη ξεκινήσει στην Κύπρο, ενώ ο Δήμος Σητείας ως εταίρος 5 του έργου δεν έχει ακόμη προχωρήσει σε καμία ενέργεια σημειώνοντας καθυστερήσεις στο έργο εξαιτίας και του φόρτου εργασίας των στελεχών του Δήμου, κρίνεται σκόπιμο η υπηρεσία της παρακολούθησης, διαχείρισης και συντονισμού του έργου GEOSTARS να ανατεθεί σε ειδικό και έμπειρο εξωτερικό συνεργάτη. Ο εν λόγω συνεργάτης πρέπει να διαθέτει εξειδίκευση και εμπειρία στον τομέα του τουρισμού και στη διαχείριση και παρακολούθηση σχετικών με το θεματικό τουρισμό συγχρηματοδοτούμενων διασυνοριακών, διακρατικών, διαπεριφερειακών έργων και προγραμμάτων, ώστε να ανταποκριθεί άμεσα και με επάρκεια στις ανάγκες υλοποίησης των παραδοτέων του έργου.

**1.1 Αντικείμενο της πράξης «GEOSTARS»**

 Η πράξη με τίτλο «Αστροπαρατήρηση και φυσικό περιβάλλον – εναλλακτικό προϊόν ανάπτυξης και προβολής των γεωπάρκων της Ανατολικής Μεσογείου» και ακρωνύμιο “**GEOSTARS**” είναι ενταγμένη στο Πρόγραμμα Συνεργασίας INTERREGV-A ΕΛΛΑΔΑ – ΚΥΠΡΟΣ 2014-2020, στον Άξονα Προτεραιότητας 3 «Διατήρηση και προστασία του περιβάλλοντος και πρόληψη κινδύνων» και τον Ειδικό Στόχο 3.2 «Βελτίωση της ελκυστικότητας των περιοχών φυσικού και πολιτιστικού ενδιαφέροντος».

 Στο έργο συμμετέχουν έξι (6) εταίροι από την Ελλάδα και την Κύπρο και συγκεκριμένα :

* Κυπριακός Οργανισμός Τουρισμού (Επικεφαλής Εταίρος)
* Αναπτυξιακή Εταιρία Κοινοτήτων Τροόδους (Εταίρος 2)
* Κοινότητα Αγριδιών (Εταίρος 3)
* Υπουργείο Πολιτισμού και Τουρισμού (Εταίρος 4)
* Δήμος Σητείας (Εταίρος 5)
* Πανεπιστήμιο Κρήτης (Εταίρος 6)

Ο συνολικός προϋπολογισμός της πράξης ανέρχεται σε 2.678.400,00€ και συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) κατά 85% και από εθνικούς πόρους κατά 15%.

Γενικός στόχος της πράξης είναι η βελτίωση της επισκεψιμότητας και κατ’ επέκταση της οικονομικής ανάπτυξης των τριών αναγνωρισμένων γεωπάρκων της Κρήτης και της Κύπρου. Οι τρεις αυτές περιοχές κρίνονται ως οι πλέον υποβαθμισμένες και πληθυσμιακά αποδυναμωμένες περιοχές των νησιών, ενώ παράλληλα διαθέτουν ιδιαίτερα περιβαλλοντικά και φυσικά ορεινά χαρακτηριστικά που τους παρέχουν κοινά συγκριτικά πλεονεκτήματα τουριστικής ανάπτυξης.

Ειδικός στόχος του έργου είναι η δημιουργία μιας νέας μορφής εναλλακτικού τουρισμού βασισμένη στην παρακολούθηση, γνωριμία και εκπαίδευση στη μελέτη του διαστήματος και των άστρων η οποία :

* θα αποτελέσει προέκταση της φυσικής αξίας των χώρων
* θα αξιοποιεί συγκριτικά πλεονεκτήματα των κλιματολογικών στοιχείων και
* θα αποτελεί προέκταση του επιστημονικού πεδίου της γεωλογίας που ασχολείται με τα ουράνια φυσικά σώματα

Κύρια αποτελέσματα της πράξης αποτελούν :

1. η αύξηση της επισκεψιμότητας στις περιοχές παρέμβασης
2. η δημιουργία νέων θέσεων απασχόλησης μέσω πολλαπλασιαστικών ωφελειών
3. η αύξηση της οικονομικής δραστηριότητας στις περιοχές παρέμβασης και
4. η ενίσχυση της αναγνωρισιμότητας των περιοχών παρέμβασης στις διεθνείς αγορές

Ο Δήμος Σητείας συμμετέχει στα παρακάτω πακέτα εργασίας (ΠΕ) με προϋπολογισμό ύψους 780.000,00€.

Ειδικότερα :

**ΠΕ1 : Διαχείριση και Συντονισμός Έργου**, που αφορά στο συντονισμό και τη διαχείριση του έργου για τις δράσεις του Εταίρου 5 (παρακολούθηση φυσικού και οικονομικού αντικειμένου του έργου).

**ΠΕ2 : Τεχνικές Συναντήσεις Έργου,** που αφορά στην οργάνωση της δεύτερης και της έκτης συνάντησης του έργου στη Σητεία και τη συμμετοχή στις υπόλοιπες τεχνικές συναντήσεις (1 στην Κρήτη και τρείς στην Κύπρο).

**ΠΕ3 : Εξακρίβωση δαπανών,** που αποτελεί υποχρέωση του προγράμματος ως προς την πιστοποίηση των δαπανών ανά εξάμηνο.

**ΠΕ4 : Κατασκευή και εξοπλισμός υποδομών πλανητάριο -αστεροσχολείου Σητείας,** που αφορά στη δημιουργία πλανηταρίου και αστεροσχολείου στο Γεωπάρκο της Σητείας ενισχύοντας έτσι την επισκεψιμότητα του Γεωπάρκου και δίδει την ευκαιρία στην τοπική κοινωνία να αποκτήσει ένα ακόμη εφόδιο για την ανάπτυξη ενός νέου εναλλακτικού τουριστικού προϊόντος για την περιοχή που θα επιφέρει ενίσχυση της τοπικής οικονομίας και τη δημιουργία θέσεων εργασίας, τόσο κατά την κατασκευή, όσο και κατά τη λειτουργία του.

Το πλανητάριο και το αστεροσχολείο θα είναι ένα κέντρο άσκησης και διάδοσης της Αστρονομίας και της ουρανογραφίας. Στους χώρους του θα διοργανώνονται διαλέξεις, σεμινάρια, ημερίδες κ.α. αναφορικά με την αστρονομία.

Ειδικότερα το παραδοτέο περιλαμβάνει τη διαμόρφωση κτιρίου πλανηταρίου και προμήθειες τηλεσκοπίου, ηλιακού τηλεσκοπίου και εκπαιδευτικού πλανηταρίου, κλπ για την εύρυθμη λειτουργία του ως εκπαιδευτικού και τουριστικού χώρου.

**ΠΕ5 : Εκπαιδευτικά προγράμματα σε ενήλικες – βιοδυναμική γεωργία και η σχέση αστρονομίας με αγροτικές καλλιέργειες,** που επιδιώκει να ενισχύσει τα εργαλεία πληροφόρησης και επιμόρφωσης στους επισκέπτες και για τις τρεις περιοχές παρέμβασης με στόχο τη διασύνδεση της γης με τα άστρα και αφενός να δώσει την ιστορική και επιστημονική τεκμηρίωση της σχέσης της γεωργίας με την κίνηση των άστρων και αφετέρου, να ευαισθητοποιήσει τον τοπικό πληθυσμό και ευρύτερα τους επισκέπτες σε θέματα βιοδυναμικής γεωργίας.

**1.2 Αντικείμενο της εργασίας**

Οι συγκεκριμένες υπηρεσίες εντάσσονται στο πλαίσιο υλοποίησης «Παροχή υποστηρικτικών υπηρεσιών για τη διαχείριση και το συντονισμό του έργου (παραδοτέο 1.4.2) της πράξης «Αστροπαρατήρηση και φυσικό περιβάλλον – εναλλακτικό προϊόν ανάπτυξης και προβολής των γεωπάρκων της Ανατολικής Μεσογείου» και ακρωνύμιο“GEOSTARS”, του Προγράμματος Συνεργασίας INTERREGV-AEλλάδα – Κύπρος 2014-2020».

Συγκεκριμένα το αντικείμενο της εργασίας αναλύεται ως ακολούθως :

**Παραδοτέο 1.4.2 Διαχείριση και Συντονισμός έργου**

Οι συγκεκριμένες υπηρεσίες αφορούν στην τεχνική υποστήριξη του Δήμου Σητείας (Εταίρος 5) σε διοικητικά και οικονομικά θέματα του έργου GEOSTARS.

Ενδεικτικά οι ελάχιστες υποχρεώσεις που θα κληθεί να διεκπεραιώσει ο υποψήφιος είναι :

* Ετοιμασία εγγράφων διαγωνισμών για αναθέσεις εξωτερικής εμπειρογνωμοσύνης και προμηθειών.
* Παρακολούθηση και τήρηση των χρονοδιαγραμμάτων.
* Παρακολούθηση του φυσικού και οικονομικού αντικειμένου του έργου.
* Παρακολούθηση όλων των προπαρασκευαστικών δράσεων για την υλοποίηση μιας ενέργειας (αναθέσεις, προμήθειες κ.λπ.), την τήρηση της νομιμότητας και κανονικότητας σε όλες τις διαδικασίες, την εποπτεία της τήρησης των υποχρεώσεων που αναλαμβάνει ως εταίρος.
* Παρακολούθηση της υλοποίησης του έργου σε τοπικό επίπεδο και ειδικότερα των ενεργειών που εντάσσονται στην υπευθυνότητα του εταίρου ως προς την νομιμότητα των ενεργειών και τη συμβατότητα με τη νομοθεσία και τις απαιτήσεις του προγράμματος.
* Διαχείριση δυσκολιών που εμφανίζονται κατά την υλοποίηση και τη διαχείριση των καθυστερήσεων και των κινδύνων.
* Επικοινωνία και συνεργασία με το Εταιρικό Σχήμα του έργου, την Αναθέτουσα Αρχή και άλλες δομές του Προγράμματος (Κοινή Γραμματεία, Αρχή Πληρωμών, κ.α.).
* Υποστήριξη της υποβολής αιτημάτων τροποποιήσεις φυσικού ή οικονομικού αντικειμένου σε περίπτωση που απαιτηθεί.
* Υποστήριξη στη σύνταξη εξαμηνιαίων εκθέσεων αναφορών προόδου.
* Υποστήριξη στην ετοιμασία αιτημάτων πιστοποίησης δαπανών.
* Τήρηση ηλεκτρονικού αρχείου παρακολούθησης του έργου.
* Υποστήριξη της Αναθέτουσας Αρχής στην προετοιμασία συμμετοχής σε τεχνικές συναντήσεις του έργου (π.χ. ετοιμασία παρουσιάσεων).
* Ενημέρωση της Αναθέτουσας Αρχής με έκτακτες αναφορές για το έργο σε περίπτωση που κριθεί σκόπιμο από τον Ανάδοχο ή την Αναθέτουσα Αρχή.

Οι ανωτέρω παραχθείσες υπηρεσίες και τα παραδοτέα θα κωδικοποιούνται σε **εξαμηνιαίες εκθέσεις αναφοράς του Αναδόχου** και θα συνοδεύονται από τα απαραίτητα αποδεικτικά στοιχεία και θα περιέχουν την αναλυτική παρουσίαση των συμβατικών υπηρεσιών του Αναδόχου που παρασχέθηκαν στο διάστημα αναφοράς. Συνολικά θα παραδοθούν τέσσερις (4) εξαμηνιαίες εκθέσεις αναφοράς, ως εξής :

|  |  |  |
| --- | --- | --- |
| **ΥΠΗΡΕΣΙΑ** | **ΠΑΡΑΔΟΤΕΑ** | **ΧΡΟΝΟΔΙΑΓΡΑΜΜΑ**  |
| Παροχή υποστηρικτικών υπηρεσιών για τη διαχείριση και το συντονισμό του έργου (παραδοτέο 1.4.2) της πράξης «Αστροπαρατήρηση και φυσικό περιβάλλον – εναλλακτικό προϊόν ανάπτυξης και προβολής των γεωπάρκων της Ανατολικής Μεσογείου» και ακρωνύμιο“GEOSTARS” | 1η Εξαμηνιαία Έκθεση Αναφοράς των υπηρεσιών του Αναδόχου | 6 μήνες από την υπογραφή της σύμβασης |
| 2η Εξαμηνιαία Έκθεση Αναφοράς των υπηρεσιών του Αναδόχου | 12 μήνες από την υπογραφή της σύμβασης |
| 3η Εξαμηνιαία Έκθεση Αναφοράς των υπηρεσιών του Αναδόχου | 18 μήνες από την υπογραφή της σύμβασης |
| 4η Εξαμηνιαία Έκθεση Αναφοράς των υπηρεσιών του Αναδόχου | 24 μήνες από την υπογραφή της σύμβασης |
|  **ΣΗΤΕΙΑ 21-09-2018** **Ο Συντάξας**  |  |
| **Βαγγέλης Περάκης****Γεωπόνος ΤΕ** | **Θεωρήθηκε**  **Τσουκνάκης Νικόλαος**  **Πολιτικός Μηχ/κός ΕΜΠ**  **Δ/ντής Τεχνικών Υπηρεσιών**  **Δήμου Σητείας** |
|  |

****

**ΔΗΜΟΣ ΣΗΤΕΙΑΣ: ΔΙΑΧΕΙΡΙΣΗ ΚΑΙ ΣΥΝΤΟΝΙΣΜΟΣ ΈΡΓΟΥ (1.4.2) «ΑΣΤΡΟΠΑΡΑΤΗΡΗΣΗ ΚΑΙ ΦΥΣΙΚΟ ΠΕΡΙΒΑΛΛΟΝ – ΕΝΑΛΛΑΚΤΙΚΟ ΠΡΟΪΟΝ ΑΝΑΠΤΥΞΗΣ ΚΑΙ ΠΡΟΒΟΛΗΣ ΤΩΝ ΓΕΩΠΑΡΚΩΝ ΤΗΣ ΑΝΑΤΟΛΙΚΗΣ ΜΕΣΟΓΕΙΟΥ» ΜΕ ΑΚΡΩΝΥΜΙΟ : GEOSTARS**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΑΝΑΘΕΣΗ ΥΠΟΣΤΗΡΙΚΤΙΚΩΝ ΥΠΗΡΕΣΙΩΝ ΓΙΑ ΤΗ ΔΙΑΧΕΙΡΙΣΗ & ΤΟ ΣΥΝΤΟΝΙΣΜΟ ΤΟΥ ΕΡΓΟΥ GEOSTARS**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

**ΜΕΛΕΤΗ 57 21/09/2018**

****

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕ ΛΑΣΙΘΙΟΥ**

**ΔΗΜΟΣ ΣΗΤΕΙΑΣ**

Σητεία, 21/09/2018

**ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**

 **Β. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

**Κ.Α. 69-6117.001 με τίτλο** «Αμοιβή εξωτερικού συνεργάτη για συμβουλευτική υποστήριξη στη διαχείριση και το συντονισμό του έργου (παραδοτέο 1.4.2) της πράξης «Αστροπαρατήρηση και φυσικό περιβάλλον – εναλλακτικό προϊόν ανάπτυξης και προβολής των γεωπάρκων της Ανατολικής Μεσογείου» και ακρωνύμιο: GEOSTARS» του Προγράμματος Συνεργασίας INTERREGV –AΕλλάδα – Κύπρος 2014-2020.

|  |  |  |  |  |  |  |
| --- | --- | --- | --- | --- | --- | --- |
| ΥΠΗΡΕΣΙΑ | ΜΟΝΑΔΑ | ΠΟΣΟΤΗΤΑ | ΤΙΜΗ ΜΟΝΑΔΑΣ | ΣΥΝΟΛΙΚΗ ΤΙΜΗΣΧΩΡΙΣ ΦΠΑ | ΦΠΑ (24%) | ΣΥΝΟΛΙΚΗ ΤΙΜΕ ΜΕ ΦΠΑ |
| Παροχή υποστηρικτικών υπηρεσιών για τη διαχείριση και το συντονισμό του έργου (παραδοτέο 1.4.2) της πράξης «Αστροπαρατήρηση και φυσικό περιβάλλον – εναλλακτικό προϊόν ανάπτυξης και προβολής των γεωπάρκων της Ανατολικής Μεσογείου» και ακρωνύμιο “GEOSTARS” | Ανθρωπο-μήνες | 7 | 1.382,49 | 9.677,44 | 2.322,58 | 12.000,00 |
| **ΣΥΝΟΛΟ** |  | **7** | **1.382,49** | **9.677,42** | **2.322,58** | **12.000,00** |

 **ΣΗΤΕΙΑ 21-09-2018**

|  |  |
| --- | --- |
| **Ο Συντάξας** |  **Θεωρήθηκε** |
| **Βαγγέλης Περάκης****Γεωπόνος ΤΕ** |  **Τσουκνάκης Νικόλαος**  **Πολιτικός Μηχ/κός ΕΜΠ**  **Δ/ντής Τεχνικών Υπηρεσιών**  **Δήμου Σητείας** |
|  |

****

**ΔΗΜΟΣ ΣΗΤΕΙΑΣ: ΔΙΑΧΕΙΡΙΣΗ ΚΑΙ ΣΥΝΤΟΝΙΣΜΟΣ ΈΡΓΟΥ (1.4.2) «ΑΣΤΡΟΠΑΡΑΤΗΡΗΣΗ ΚΑΙ ΦΥΣΙΚΟ ΠΕΡΙΒΑΛΛΟΝ – ΕΝΑΛΛΑΚΤΙΚΟ ΠΡΟΪΟΝ ΑΝΑΠΤΥΞΗΣ ΚΑΙ ΠΡΟΒΟΛΗΣ ΤΩΝ ΓΕΩΠΑΡΚΩΝ ΤΗΣ ΑΝΑΤΟΛΙΚΗΣ ΜΕΣΟΓΕΙΟΥ» ΜΕ ΑΚΡΩΝΥΜΙΟ : GEOSTARS**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΑΝΑΘΕΣΗ ΥΠΟΣΤΗΡΙΚΤΙΚΩΝ ΥΠΗΡΕΣΙΩΝ ΓΙΑ ΤΗ ΔΙΑΧΕΙΡΙΣΗ & ΤΟ ΣΥΝΤΟΝΙΣΜΟ ΤΟΥ ΕΡΓΟΥ GEOSTARS**

**ΣΥΓΓΡΑΦΗ ΥΠΟΧΡΕΩΣΕΩΝ**

**ΜΕΛΕΤΗ 57 21/09/2018**

****



**ΕΛΛΗΝΙΚΗ ΔΗΜΟΚΡΑΤΙΑ**

**ΠΕ ΛΑΣΙΘΙΟΥ**

**ΔΗΜΟΣ ΣΗΤΕΙΑΣ**

**Σητεία, 21/09/2018**

**ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**

 **Γ. ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1 : Αντικείμενο συγγραφής**

Αντικείμενο αυτής της παροχής υπηρεσίας αποτελεί η Παροχή υποστηρικτικών υπηρεσιών για τη διαχείριση και το συντονισμό του έργου (παραδοτέο 1.4.2) της πράξης «Αστροπαρατήρηση και φυσικό περιβάλλον – εναλλακτικό προϊόν ανάπτυξης και προβολής των γεωπάρκων της Ανατολικής Μεσογείου» και ακρωνύμιο “GEOSTARS” του Προγράμματος Συνεργασίας INTRREGV-AΕλλάδα – Κύπρος 2014-2020.

**Άρθρο 2 : Ισχύουσες διατάξεις**

1**.**Τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών

 (προσαρμογή στις Οδηγίες 201/24/Ε και 2014/25/ΕΕ)» (Α’ 147) και ειδικότερα τα άρθρα 54

 παρ.7, 105,116,118,120,219 (Πρωτόκολλο παραλαβής για παροχή υπηρεσιών),328.

2. Το Π.Δ. 80/2016 (ΦΕΚ 145/Α΄) «Ανάληψη υποχρεώσεων από τους Διατάκτες».

3.Το N. 3861/ΦΕΚ 112 Α’/13-7-2010 «Ενίσχυση της διαφάνειας με την υποχρεωτική ανάρτηση

 νόμων και πράξεων των κυβερνητικών, διοικητικών και αυτοδιοικητικών οργάνων στο

 διαδίκτυο «Πρόγραμμα Διαύγεια» και άλλες διατάξεις».

4.Το Ν. 4013/ΦΕΚ 204 Α’/15-9-2011 «Σύσταση ενιαίας Ανεξάρτητης Αρχής Δημοσίων

 Συμβάσεων και Κεντρικού Ηλεκτρονικού Μητρώου Δημοσίων Συμβάσεων -Αντικατάσταση

 του έκτου κεφαλαίου του Ν.3588/2007 (πτωχευτικός κώδικας -Προπτωχευτική διαδικασία

 εξυγίανσης και άλλες διατάξεις».

5.Την Απόφαση Υπ. Οικονομίας & Ανάπτυξης 57654/22.5.17(ΦΕΚ 1781 Β΄/23-05-2017) «Ρύθμιση

 των ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου

 Δημοσίων Συμβάσεων του Υπουργείου Οικονομίας και Ανάπτυξης».

6.Το Ν.4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας

 2011/85/ΕΕ) δημόσιο λογιστικό».

7.Τις διατάξεις του Ν.3852/2010 «Νέα Αρχιτεκτονική της Αυτοδιοίκησης και της

 Αποκεντρωμένης Διοίκησης -Πρόγραμμα Καλλικράτης» (ΦΕΚ 87/07.06.2010 τεύχος Α').

8.Τις διατάξεις του Ν.3463/2006 «Κύρωση του Κώδικα Δήμων και Κοινοτήτων» (ΦΕΚ

 114/8.6.2006 τεύχος Α') και ιδιαίτερα της παρ. 4 του άρθρου 209, όπως αναδιατυπώθηκε με

 την παρ. 3 του άρθρου 22 του Ν. 3536/2007 και της παρ. 9 του άρθρου 209 του Ν.3463/2006,

 όπως προστέθηκε με την παρ. 13 του άρθρου 20 του Ν. 3731/2008 και διατηρήθηκε σε ισχύ

 με την περίπτωση 38 της παρ. 1 του άρθρου 377 του Ν. 4412/2016.

9.Τις διατάξεις του Ν. 4555/2018 (ΦΕΚ 133/Α/19-07-2018) «Μεταρρύθμιση του Θεσμικού

 πλαισίου της Τοπικής Αυτοδιοίκησης-…«Πρόγραμμα Κλεισθένης 1».

10.Την από 18/06/2018 υπογραφείσα Σύμβαση Χρηματοδότησης της Πράξης

 «Αστροπαρατήρηση και φυσικό περιβάλλον – εναλλακτικό προϊόν ανάπτυξης και προβολής

 των γεωπάρκων της Ανατολικής Μεσογείου» και Ακρωνύμιο «GEOSTARS» και το συνημμένο

 εγκεκριμένο Τεχνικό Δελτίο Πράξης.

11.Την 129/2018 Απόφαση του Δημοτικού Συμβουλίου για την έγκριση-αποδοχή υλοποίησης

 της Πράξης με τίτλο «Αστροπαρατήρηση και φυσικό περιβάλλον – εναλλακτικό προϊόν

 ανάπτυξης και προβολής των γεωπάρκων της Ανατολικής Μεσογείου» και Ακρωνύμιο

 «GEOSTARS», στο πλαίσιο του Προγράμματος Συνεργασίας INTERREG V-A ΕΛΛΑΔΑ – ΚΥΠΡΟΣ

 2014 – 2020.

12.Τον εκτελούμενο προϋπολογισμό του Δήμου Σητείας του οικονομικού έτους 2018 που

 προβλέπει πίστωση 5.000,00€ στον Κ.Α. 69-6117.001, με τίτλο «Αμοιβή εξωτερικού

 συνεργάτη για συμβουλευτική υποστήριξη στη διαχείριση και το συντονισμό του έργου

 (παραδοτέο 1.4.2) της πράξης «Αστροπαρατήρηση και φυσικό περιβάλλον – εναλλακτικό

 προϊόν ανάπτυξης και προβολής των γεωπάρκων της Ανατολικής Μεσογείου» και

 ακρωνύμιο: GEOSTARS» του Προγράμματος Συνεργασίας INTERREGV – AΕλλάδα – Κύπρος

 2014-2020.

**Άρθρο 3: Συμβατικά Στοιχεία**

Τα έγγραφα της σύμβασης κατά την έννοια της περίπτωσης 14 της παρ.1 του ά.2 του Ν.4412/2016 είναι τα ακόλουθα:

α) Η Πρόσκληση εκδήλωσης ενδιαφέροντος

β) Το έντυπο της οικονομικής προσφοράς

γ) Η παρούσα Συγγραφή υποχρεώσεων

δ) Ο Ενδεικτικός προϋπολογισμός

**Άρθρο 4: Δικαίωμα Συμμετοχής**

Δικαίωμα συμμετοχής έχουν φυσικά ή νομικά πρόσωπα, καθώς και Κοινοπραξίες ή Ενώσεις φυσικών και νομικών προσώπων, με αποδεδειγμένη ικανότητα εκτέλεσης της εργασίας, όπως αυτή περιγράφεται στο Άρθρο 5.

**Άρθρο 5: Προϋποθέσεις Συμμετοχής**

Για τη συμμετοχή τους, οι ενδιαφερόμενοι πρέπει να πληρούν υποχρεωτικά και να τεκμηριώνουν τις ελάχιστες προϋποθέσεις που αφορούν τις τεχνικές και επαγγελματικές τους ικανότητες:

* Να διαθέτουν κατάλληλη οργάνωση, δομή και μέσα, προκειμένου να διασφαλιστεί η επιτυχής και απρόσκοπτη εκτέλεση της σύμβασης, καθώς και η ποιότητα των παρεχόμενων υπηρεσιών.
* Να έχουν υλοποιήσει (ολοκληρώσει) την περίοδο 2015-2018 :

α. τρία (3) τουλάχιστον έργα παροχής υπηρεσιών υποστήριξης φορέων του δημοσίου ή και ευρύτερου δημοσίου τομέα για τη διαχείριση, υλοποίηση και συντονισμό συγχρηματοδοτούμενων έργων διασυνοριακής συνεργασίας.

β. μια (1) τουλάχιστον σύμβαση στο πλαίσιο διασυνοριακού ή διαπεριφερειακού ή διακρατικού έργου που να αφορά οικοδιαδρομές.

γ. τρία (3) τουλάχιστον ολοκληρωμένα τοπικά σχέδια ανάπτυξης και δύο (2) σχέδια χωρικής ανάπτυξης εκ των οποίων ένα να έχει περιοχή αναφοράς το Δήμο Σητείας.

* Να διαθέτουν τα σχετικά πιστοποιητικά διασφάλισης ποιότητας για τις παρεχόμενες υπηρεσίες όπως ISO9001:2015 ή ισοδύναμο.
* Να διαθέτουν Ομάδα Έργου με επιστημονική επάρκεια, εξειδίκευση και ικανότητα να ανταποκριθεί στις απαιτήσεις της εκτέλεσης της εργασίας, η οποία κατ’ ελάχιστον να αποτελείται από τα ακόλουθα στελέχη :
1. Έναν Υπεύθυνο Έργου με πανεπιστημιακό τίτλο σπουδών και μεταπτυχιακή εξειδίκευση στην τοπική και περιφερειακή ανάπτυξη, τουλάχιστον 15ετή γενική επαγγελματική εμπειρία και ειδική εμπειρία στη διαχείριση και παρακολούθηση συγχρηματοδοτούμενων έργων (διακρατικά, διαπεριφερειακά, διασυνοριακά, κ.α.).
2. Έναν Αναπληρωτή Υπεύθυνο Έργου, με πανεπιστημιακό τίτλο σπουδών στις οικονομικές επιστήμες και μεταπτυχιακό τίτλο σπουδών, τουλάχιστον 10ετή γενική επαγγελματική εμπειρία και ειδική εμπειρία στη διαχείριση και παρακολούθηση συγχρηματοδοτούμενων έργων (διακρατικά, διαπεριφερειακά, διασυνοριακά, κ.α.).
3. Ένα στέλεχος με πανεπιστημιακό τίτλο σπουδών, τουλάχιστον 10ετή γενική επαγγελματική εμπειρία και εξειδίκευση στην εκπόνηση μελετών και έργων τουριστικής ανάπτυξης, σχεδιασμού ειδικών τουριστικών προϊόντων, σχεδίων τοπικής και περιφερειακής ανάπτυξης καθώς και εμπειρία στη διαχείριση και συντονισμό συγχρηματοδοτούμενων έργων (διακρατικά, διαπεριφερειακά, διασυνοριακά, κ.α.).
4. Ένα στέλεχος με πανεπιστημιακό τίτλο σπουδών και μεταπτυχιακή ειδίκευση στο Σχεδιασμό και Ανάπτυξη Τουρισμού και Πολιτισμού, με τουλάχιστον 3ετή επαγγελματική εμπειρία και ειδίκευση σε έργα τουριστικού σχεδιασμού και τουριστικής προβολής και με εμπειρία στη διαχείριση συγχρηματοδοτούμενων έργων.

**Άρθρο 6: Κατάρτιση προσφορών**

Οι προσφορές υποβάλλονται ή αποστέλλονται από τους υποψηφίους Αναδόχους, μέσα σε σφραγισμένο φάκελο, στον οποίο πρέπει να αναγράφονται ευκρινώς, η λέξη Προσφορά, η επωνυμία της αναθέτουσας αρχής, ο τίτλος της σύμβασης, η καταληκτική ημερομηνία υποβολής προσφορών και τα στοιχεία του οικονομικού φορέα, δηλαδή: επωνυμία του νομικού προσώπου ή ονοματεπώνυμο του φυσικού προσώπου και σε περίπτωση ένωσης τις επωνυμίες ή τα ονοματεπώνυμα των οικονομικών φορέων που την αποτελούν, καθώς και τα απαραίτητα στοιχεία επικοινωνίας (πόλη, ταχυδρομικός κώδικας, ταχυδρομική διεύθυνση, αριθμός τηλεφώνου, fax, e-mail).

Ο κύριος αυτός φάκελος θα περιέχει δύο (2) ξεχωριστούς σφραγισμένους φακέλους, οι οποίοι φέρουν επίσης τις ενδείξεις του κυρίως φακέλου, ως εξής:

**(1)** Φάκελο «**Δικαιολογητικών Συμμετοχής»,** ο οποίος θα περιλαμβάνει **υποχρεωτικά και με ποινή αποκλεισμού**:

α) Υπεύθυνη δήλωση του Ν.1599/1986 που να δηλώνεται ότι: Έλαβαν γνώση των όρων της παρούσας μελέτης, τους οποίους και αποδέχονται πλήρως, οι εργασίες θα εκτελεστούν σύμφωνα με την παρούσα μελέτη και ότι οι προσφερόμενες τιμές θα παραμείνουν σταθερές μέχρι τη λήξη της σύμβασης.

β) Πιστοποιητικό τελευταίου εξαμήνου, αρμόδιας αρχής για την εγγραφή τους σε ένα εμπορικό ή επαγγελματικό μητρώο που τηρείται στο κράτος μέλος εγκατάστασής του (οικείο επιμελητήριο ή ισοδύναμης επαγγελματικής οργάνωσης).

γ) Υπεύθυνη δήλωση του Ν.1599/1986, στην οποία ο προσφέρων θα δηλώνει όλους τους οργανισμούς κοινωνικής ασφάλισης στους οποίους οφείλει εισφορές για το απασχολούμενο από αυτόν προσωπικό, τόσο για κύρια όσο και για επικουρική ασφάλιση.

δ) Πιστοποιητικά αρμόδιας αρχής (όλων των οργανισμών ασφάλισης που δηλώνει στην ΥΔ της προηγούμενης παραγράφου) από τα οποία προκύπτει ότι ο προσφέρων είναι ενήμερος ως προς τις εισφορές κοινωνικής ασφάλισης (κύριας και επικουρικής). Από τα περιεχόμενα των πιστοποιητικών χρειάζεται να προκύπτει σαφώς η διάρκεια ισχύος τους, έτσι ώστε να είναι ξεκάθαρο ότι τα πιστοποιητικά αυτά να είναι σε ισχύ τουλάχιστον ως την ημερομηνία υποβολής των δικαιολογητικών.

ε) Πιστοποιητικό αρμόδιας αρχής από το οποίο να προκύπτει ότι ο προσφέρων είναι ενήμερος ως προς τις υποχρεώσεις καταβολής φόρων. Το παραπάνω πιστοποιητικό χρειάζεται να είναι σε ισχύ τουλάχιστον ως την ημερομηνία υποβολής των δικαιολογητικών.

στ) Απόσπασμα ποινικού μητρώου ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι δεν προκύπτουν λόγοι αποκλεισμού σύμφωνα με τη παρ.1 του άρθρου 73 του Ν.4412/2016. Το απόσπασμα αυτό πρέπει να έχει εκδοθεί το πολύ έξι (6) μήνες πριν από την ημερομηνία υποβολής των δικαιολογητικών. Η υποχρέωση προσκόμισης του ως άνω αποσπάσματος αφορά ιδίως, α) στις περιπτώσεις εταιρειών περιορισμένης ευθύνης (Ε.Π.Ε.), προσωπικών εταιρειών (Ο.Ε. και Ε.Ε.) και IKE ιδιωτικών κεφαλαιουχικών εταιρειών τους διαχειριστές, β) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου, γ) Σε κάθε άλλη περίπτωση οι νόμιμοι εκπρόσωποι αυτού, δ)Σε περίπτωση αλλοδαπών νομικών προσώπων η ανωτέρω υποχρέωση αφορά στα φυσικά πρόσωπα που έχουν τις αντίστοιχες ιδιότητες κατά τη νομοθεσία που διέπονται.

ζ) Αποδεικτικά έγγραφα νομιμοποίησης του προσφέροντος ή του υποψηφίου νομικού προσώπου. Εδώ προσκομίζονται τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως π.χ. καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου ή τα οικεία κατά περίπτωση έγγραφα κατά το δίκαιο του κράτους της εγκατάστασης του προσφέροντος). Από τα ανωτέρω έγγραφα πρέπει να προκύπτουν η νόμιμη σύσταση του νομικού προσώπου, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.)

Εάν από τα ανωτέρω καταστατικά και τα λοιπά στοιχεία δεν προκύπτουν ευθέως τα πρόσωπα που εκπροσωπούν την εταιρεία και τη δεσμεύουν με την υπογραφή τους, πρέπει να προσκομίζονται τα στοιχεία που αποδεικνύουν τη νόμιμη εκπροσώπηση της εταιρείας στην εν λόγω απευθείας ανάθεση.

η) Για την τεκμηρίωση της Τεχνικής Επάρκειας του Προσφέροντος θα πρέπει να προσκομιστούν τα ακόλουθα:

* Αναλυτική παρουσίαση των χαρακτηριστικών του υποψήφιου Αναδόχου (επιχειρηματική δομή τομείς δραστηριότητας και κλάδοι εξειδίκευσης, υλικοτεχνική του υποδομή, απασχολούμενο προσωπικό, ιστορικό και τα κύρια βήματα ανάπτυξης).
* Εν ισχύ Πιστοποίηση Συστήματος Διαχείρισης Ποιότητας ISO 9001:2015 ή ισοδύναμο.
* Πίνακας συναφών εργασιών (τίτλος εργασίας, Αναθέτουσα Αρχή, οικονομικό αντικείμενο, διάρκεια εκτέλεσης της εργασίας) που έχουν εκτελεστεί κατά την περίοδο 2015-2018. Η επάρκεια θα αποδεικνύεται για κάθε εργασία με την προσκόμιση της σύμβασης ταυτόχρονα με τη βεβαίωση ολοκλήρωσης του αντικειμένου της.
* Πίνακας με την ομάδα εργασίας (Ονοματεπώνυμο, ειδικότητα, έτη εμπειρίας) και αναλυτικά βιογραφικά σημειώματα των μελών της Ομάδας Εργασίας. Σε περίπτωση που στην Ομάδα Εργασίας περιλαμβάνονται στελέχη που δεν συνδέονται με εξαρτημένη σχέση εργασίας με τον προσφέροντα, είναι αναγκαία η προσκόμιση υπεύθυνων δηλώσεων των προσώπων αυτών, στις οποίες θα δηλώνεται ότι υπάρχει σχετική συμφωνία συνεργασίας με τον προσφέροντα, ότι δε συμμετέχουν με οποιοδήποτε τρόπο σε οποιαδήποτε άλλη προσφορά για τον ίδιο διαγωνισμό και ότι αποδέχονται τους όρους του διαγωνισμού (δεν απαιτείται το γνήσιο της υπογραφής).

Οι υπεύθυνες δηλώσεις υπογράφονται από τον προσφέροντα (σε περίπτωση νομικού προσώπου από τον νόμιμο εκπρόσωπο) και δεν απαιτείται βεβαίωση του γνησίου της υπογραφής. Οι ενώσεις οικονομικών φορέων που υποβάλλουν κοινή προσφορά υποβάλλουν τα παραπάνω κατά περίπτωση δικαιολογητικά, για κάθε οικονομικό φορέα που συμμετέχει στην ένωση. Κατά τα λοιπά (όσον αφορά το τύπο των δικαιολογητικών) ισχύει ο ν. 4250/2014 αναφορικά με την κατάργηση της υποχρέωσης υποβολής πρωτοτύπων ή επικυρωμένων εγγράφων σε διαγωνισμούς δημοσίων συμβάσεων και διευκρινίζονται δε σχετικά τα εξής:

**-Απλά αντίγραφα δημοσίων εγγράφων:** Γίνονται υποχρεωτικά αποδεκτά ευκρινή φωτοαντίγραφα των πρωτοτύπων ή των ακριβών αντιγράφων των δημοσίων εγγράφων, που έχουν εκδοθεί από τις υπηρεσίες και τους φορείς της περ. α’ της παρ. 2 του άρθρ. 1 του ν. 4250/2014. Η παραπάνω ρύθμιση δεν καταλαμβάνει τα συμβολαιογραφικά έγγραφα (π.χ. πληρεξούσια, ένορκες βεβαιώσεις, κλπ.) για τα οποία συνεχίζει να υφίσταται η υποχρέωση υποβολής επικυρωμένων αντιγράφων.

**-Απλά αντίγραφα αλλοδαπών δημοσίων εγγράφων:** Επίσης, γίνονται αποδεκτά ευκρινή φωτοαντίγραφα από αντίγραφα εγγράφων που έχουν εκδοθεί από αλλοδαπές αρχές, υπό την προϋπόθεση ότι αυτά είναι νομίμως επικυρωμένα από την αρμόδια αρχή της χώρας αυτής και έχουν επικυρωθεί από δικηγόρο, σύμφωνα με τα οριζόμενα στο άρθρ. 36 παρ. 2 β’ του Κώδικα Δικηγόρων (ν. 4194/2013). Σημειώνεται ότι δεν θίγονται και εξακολουθούν να ισχύουν οι απαιτήσεις υποβολής δημοσίων εγγράφων με συγκεκριμένη επισημείωση (APOSTILE), οι οποίες απορρέουν από διεθνείς συμβάσεις της χώρας (Σύμβαση της Χάγης) ή άλλες διακρατικές συμφωνίες.

**-Απλά αντίγραφα ιδιωτικών εγγράφων:** Γίνονται υποχρεωτικά αποδεκτά ευκρινή φωτοαντίγραφα από αντίγραφα ιδιωτικών εγγράφων, τα οποία έχουν επικυρωθεί από δικηγόρο, σύμφωνα με τα οριζόμενα στο άρθρ. 36 παρ. 2 β’ του Κώδικα Δικηγόρων (ν. 4194/2013), καθώς και ευκρινή φωτοαντίγραφα από τα πρωτότυπα όσων ιδιωτικών εγγράφων φέρουν θεώρηση από υπηρεσίες και φορείς της περίπτωσης α’ της παρ. 2 του άρθρ. 1 του ν. 4250/2014.

**-Πρωτότυπα έγγραφα και επικυρωμένα αντίγραφα**: Γίνονται υποχρεωτικά αποδεκτά και πρωτότυπα ή νομίμως επικυρωμένα αντίγραφα των δικαιολογητικών εγγράφων, εφόσον υποβληθούν από τους διαγωνιζομένους.

**(2)** Φάκελο **«Οικονομικής προσφοράς»,** ο οποίος θα περιέχει **υποχρεωτικά και με ποινή αποκλεισμού** το **‘Εντυπο της οικονομικής προσφοράς (αναρτημένο στην ιστοσελίδα του Δήμου με τα λοιπά τεύχη της σύμβασης),** συμπληρωμένο (η τιμή σε ευρώ), υπογεγραμμένο και σφραγισμένο από τον οικονομικό φορέα. Η οικονομική προσφορά υπογράφεται κατά περίπτωση από το φυσικό πρόσωπο, από τον νόμιμο εκπρόσωπο του νομικού προσώπου και σε περίπτωση ένωσης είτε από όλους τους φορείς που την αποτελούν είτε από τον εκπρόσωπό τους.

**Άρθρο 7: Αξιολόγηση προσφορών**

Η αξιολόγηση των προσφορών και η ανάθεση εκτέλεσης της υπηρεσίας θα γίνει ακολουθώντας τις κείμενες διατάξεις του Ν.3463/06 (Δ.Κ.Κ), του Ν. 3731/08, του Ν.4270/2014, και του Ν.4412/2016, μετά από Πρόσκληση εκδήλωσης ενδιαφέροντος και υποβολή προσφορών και με κριτήριο κατακύρωσης την πλέον συμφέρουσα από οικονομική άποψη προσφορά, μόνο βάση τιμής.

**Άρθρο 8: Χρόνος ολοκλήρωσης του έργου**

Ο Ανάδοχος υποχρεούται να υπογράψει τη σχετική σύμβαση σε προθεσμία δέκα (10) ημερών από την κοινοποίηση της σε αυτόν της απόφασης ανάθεσης.

**Η εκτέλεση της εργασίας συνολικά θα διαρκέσει από την υπογραφή της Σύμβασης, μεταξύ του Αναδόχου και της Αναθέτουσας Αρχής, έως 24 μήνες από την υπογραφή της σύμβασης.**

**Άρθρο 9: Εγγύηση καλής εκτέλεσης**

Σύμφωνα με το άρθρο 72 του Ν. 4412/2016 (Εγγυήσεις), για συμβάσεις αξίας ίσης ή κατώτερης από το ποσό των είκοσι χιλιάδων (20.000) ευρώ δεν απαιτείται εγγύηση καλής εκτέλεσης.

**Άρθρο 10 : Παράδοση - Παραλαβή των υπηρεσιών**

Ο ανάδοχος οφείλει να τηρεί το παρακάτω χρονοδιάγραμμα αυστηρά, κατά την τμηματική παράδοση του συμβατικού αντικειμένου, όπως αναφέρεται στον πίνακα που ακολουθεί:

|  |  |  |
| --- | --- | --- |
| **ΥΠΗΡΕΣΙΑ** | **ΠΑΡΑΔΟΤΕΑ** | **ΧΡΟΝΟΔΙΑΓΡΑΜΜΑ** |
| **Ανάθεση υποστηρικτικών υπηρεσιών για την παρακολούθηση, διαχείριση** **και συντονισμό του έργου «GEOSTARS»** | 1η Εξαμηνιαία Έκθεση Προόδου των υπηρεσιών του Συμβούλου | 6 μήνες από την υπογραφή της σύμβασης |
| 2η Εξαμηνιαία Έκθεση Προόδου των υπηρεσιών του Συμβούλου | 12 μήνες από την υπογραφή της σύμβασης |
| 3η Εξαμηνιαία Έκθεση Προόδου των υπηρεσιών του Συμβούλου | 18 μήνες από την υπογραφή της σύμβασης |
| 4η Εξαμηνιαία Έκθεση Προόδου των υπηρεσιών του Συμβούλου | 24 μήνες από την υπογραφή της σύμβασης |

Η παράδοση των παραδοτέων προβλέπεται με την κατάθεσή τους στο πρωτόκολλο του Δήμου, από το οποίο θα διαβιβάζονται στον πρόεδρο της επιτροπής παρακολούθησης και παραλαβής (άρθρο 221, Ν.4412/2016).

Για κάθε διακριτή «φάση» θα γίνεται έκδοση αντίστοιχης βεβαίωσης από την Αρμόδια Επιτροπή Παρακολούθησης της υπηρεσίας, που συγκροτείται με απόφαση του Δημοτικού Συμβουλίου, σύμφωνα με την παράγραφο 5 του άρθρου 221, Ν.4412/2016. Κατά τη διαδικασία παραλαβής και για κάθε επιμέρους παραδοτέο διενεργείται ο απαιτούμενος έλεγχος, σύμφωνα με τα οριζόμενα στη σύμβαση.

**Άρθρο 11 : Αναθεώρηση τιμών**

Καθ’ όλη τη διάρκεια της Σύμβασης, η τιμή της Οικονομικής προσφοράς του Αναδόχου θα παραμείνει σταθερή και δεν θα υπόκειται σε αναθεώρηση, για οποιονδήποτε λόγο ή αιτία.

**Άρθρο 12 : Τρόπος Πληρωμής**

Οι πληρωμές θα ακολουθούν την κατά τμήματα παράδοση της υπηρεσίας από τον Ανάδοχο, μετά από πιστοποίηση του παρασχεθέντος αντικειμένου. Η καταβολή της αμοιβής προς τον «Ανάδοχο» θα γίνεται σύμφωνα με τον πίνακα που ακολουθεί:

|  |  |  |  |
| --- | --- | --- | --- |
| **ΥΠΗΡΕΣΙΑ** | **ΠΑΡΑΔΟΤΕΑ** | **ΠΟΣΟΣΤΟ ΕΠΙ ΤΟΥ ΣΥΜΒΑΤΙΚΟΥ ΠΟΣΟΥ /ΠΑΡΑΔΟΤΕΟ** | **ΠΛΗΡΩΜΗ**  |
| **Ανάθεση υποστηρικτικών υπηρεσιών για την παρακολούθηση, διαχείριση** **και συντονισμό του έργου «GEOSTARS»** | 1η Εξαμηνιαία Έκθεση Προόδου των υπηρεσιών του Συμβούλου | 25% | 6 μήνες από την υπογραφή της σύμβασης |
| 2η Εξαμηνιαία Έκθεση Προόδου των υπηρεσιών του Συμβούλου | 25% | 12 μήνες από την υπογραφή της σύμβασης |
| 3η Εξαμηνιαία Έκθεση Προόδου των υπηρεσιών του Συμβούλου | 25% | 18 μήνες από την υπογραφή της σύμβασης |
| 4η Εξαμηνιαία Έκθεση Προόδου των υπηρεσιών του Συμβούλου | 25% | 24 μήνες από την υπογραφή της σύμβασης |

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016, καθώς και τη σύνταξη Πρωτοκόλλου παραλαβής από την αρμόδια επιτροπή .

**Άρθρο 13 : Φόροι, Τέλη, Κρατήσεις**

Ο Ανάδοχος επιβαρύνεται με κάθε νόμιμη κράτηση ή εισφορά, η οποία κατά νόμο βαρύνει αυτόν.

**Άρθρο 14 : Ποινικές Ρήτρες- Έκπτωση Αναδόχου**

Για οποιαδήποτε αμέλεια του αναδόχου σχετικά με τα καθήκοντα και τις υποχρεώσεις του έχουν εφαρμογή οι σχετικές παραπάνω αναφερόμενες διατάξεις. Ο φορέας διατηρεί το δικαίωμα να κηρύξει τον προμηθευτή έκπτωτο με όλες τις σχετικές συνέπειες σύμφωνα με το Ν. 4412/2016.

Οι διαφορές που θα εμφανιστούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις του Ν.4412/2016 και του Αστικού Κώδικα.

 **ΣΗΤΕΙΑ 21/09/2018**

|  |  |
| --- | --- |
|  **Ο Συντάξας** |  **Θεωρήθηκε** |
|  **Βαγγέλης Περάκης****Γεωπόνος ΤΕ** |  **Τσουκνάκης Νικόλαος**  **Πολιτικός Μηχ/κός ΕΜΠ**  **Δ/ντής Τεχνικών Υπηρεσιών**  **Δήμου Σητείας** |